
UPRAVNO VIJEĆE
KLASA: 007-04/24-01/10
URBROJ: 2186-1-26-01-24-2
Varaždin, 30. prosinca 2024. godine

ZAPISNIK

Sa 47. sjednice Upravnog vijeća Ljekarne Varaždinske županije (dalje u tekstu: Upravno vijeće), održane dana 30. prosinca 2024. godine s početkom u 15:00 sati.

Predsjednica Upravnog vijeća pozdravlja prisutne članove te sukladno članku 13. Poslovnika o radu Upravnog vijeća zaključuje da su sjednici Upravnog vijeća nazočni članovi:

1. Maja Hrešć, predstavnica osnivača, predsjednica Upravnog vijeća
1. Robert Dukarić, predstavnik osnivača, zamjenik predsjednice Upravnog Vijeća
1. Krešimir Grđan, predstavnik osnivača.
1. Silvija Modrić, predstavnica radnika,

Članica Upravnog vijeća, gđa Zvezdana Petrović je opravdala svoj izostanak sa današnje sjednice.
Predsjednica Upravnog vijeća utvrđuje da postoji kvorum za pravovaljano odlučivanje i donošenje odluka. Također konstatira da su sjednici nazočni i: ravnatelj Ljekarne Varaždinske županije Mirko Magić, zapisničar Matija Hlad i gđa Vlasta Tuđa, voditeljica računovodstva Ljekarne Varaždinske županije. 


Predsjednica daje na raspravu predloženi dnevni red.

1. Verifikacija Zapisnika sa 45. sjednice Upravnog vijeća od 27. studenoga 2024. godine,
Referent: Maja Hrešć, predsjednica;

2. Verifikacija Zapisnika sa 46. e-sjednice Upravnog vijeća od 09. prosinca 2024. godine,
Referent: Maja Hrešć, predsjednica;

3. Donošenje Statutarne odluke o izmjenama i dopunama Statuta Ljekarne Varaždinske županije; 
Referenti: Mirko Magić, ravnatelj; Matija Hlad, savjetnik (pravnik);

4. Donošenje Izmjena i dopuna Pravilnika o unutarnjem ustrojstvu i sistematizaciji radnih mjesta Ljekarne Varaždinske županije;
Referenti: Mirko Magić, ravnatelj, Matija Hlad, savjetnik (pravnik);

5. Donošenje Odluke o prihvaćanju Financijskog izvješća o poslovanju Ljekarne Varaždinske županije za razdoblje od 01. siječnja 2024. godine do 31. listopada 2024. godine,
Referent: Vlasta Tuđa, voditeljica računovodstva;

6. Donošenje Odluke o prihvaćanju Programa rada i razvoja Ljekarne Varaždinske županije za 2025. godinu,
Referent: Mirko Magić, ravnatelj;

7. Donošenje Zaključka o najvećem ukupnom iznosu donacija u 2025. godini,
Referent: Mirko Magić, ravnatelj,

8. Donošenje Odluke o donaciji Domu zdravlja Varaždinske županije,
Referent: Mirko Magić, ravnatelj;

9. Razno.

Predsjednica daje na raspravu predloženi dnevni red.
Na predloženi dnevni red nema primjedbi te se isti usvaja jednoglasno.

TOČKA 1. DNEVNOG REDA

Verifikacija Zapisnika sa 45. sjednice Upravnog vijeća od 27. studenoga 2024. godine,
Referent: Maja Hrešć, predsjednica;

	Predsjednica poziva članove da iznesu primjedbe.
	Zapisničar Matija Hlad navodi kako je prema e-pošti Zvezdane Petrović od 30.12.2024. godine u 10:36 sati, ispravljena točka 5. i 7. zapisnika.
	Predsjednica poziva članove da glasaju radi verifikacije zapisnika.
	Predsjednica konstatira da je zapisnik verificiran jednoglasno.

TOČKA 2. DNEVNOG REDA

Verifikacija Zapisnika sa 46. sjednice Upravnog vijeća od 09. prosinca 2024. godine,
Referent: Maja Hrešć, predsjednica;

	Predsjednica poziva članove da iznesu primjedbe.
	Predsjednica poziva članove da glasaju radi verifikacije zapisnika.
	Predsjednica konstatira da je zapisnik verificiran jednoglasno.

TOČKA 3. DNEVNOG REDA

Donošenje Statutarne odluke o izmjenama i dopunama Statuta Ljekarne Varaždinske županije; 
Referenti: Mirko Magić, ravnatelj; Matija Hlad, savjetnik (pravnik);

	Predsjednica otvara raspravu.
	Ravnatelj Magić ukratko obrazlaže kako je potrebno izmijeniti dosadašnji Statut zbog vraćanja ljekarni iz zakupa u sastav Ljekarne Varaždinske županije, i to: Ljekarna Varaždinske Toplice od 01.01.2025. te Ljekarna Petrijanec 07.01.2025. 
	Predsjednica zatvara raspravu te daje točku dnevnog reda na glasanje.
	Izmjene i dopune Statuta su usvojene jednoglasno te se nalaze u privitku ovog zapisnika.

TOČKA 4. DNEVNOG REDA

Donošenje Statutarne odluke o izmjenama i dopunama Statuta Ljekarne Varaždinske županije; 
Referenti: Mirko Magić, ravnatelj; Matija Hlad, savjetnik (pravnik);

	Predsjednica otvara raspravu.
	Ravnatelj Magić ukratko obrazlaže kako je potrebno izmijeniti dosadašnji Pravilnik o unutarnjem ustrojstvu i sistematizaciji radnih mjesta zbog vraćanja ljekarni iz zakupa u sastav Ljekarne Varaždinske županije, i to: Ljekarna Varaždinske Toplice od 01.01.2025. te Ljekarna Petrijanec 07.01.2025. 
	Također navodi da je u Ljekarnama Sv. Ilija i Završje dodan tehničar zbog usklađenja radnog vremena sa HZZO i HLJK. U Ljekarni Korzo je smanjen broj magistara farmacije (-1) radi manjeg prometa pri čemu se i mijenja koeficijent voditelja ljekarne, koji je sada voditelj ljekarne do 5 zaposlena. U Ljekarni Centrala je za sada potreban broj magistara farmacije deset (10) dok je farmaceutskih tehničara potrebno pet (5). U sistematizaciji je izvršena izmjena radnog mjesta Referenta centralne nabave, na način da se iz Ljekarne Centrala predmetno radno mjesto prebacilo u Zajedničke službe iz razloga što sada imamo 18 ljekarničkih jedinica te je potrebno objediniti sustav nabave, pri čemu se vodilo računa o svrsishodnosti i ekonomičnosti, uz činjenicu kako će se radi lakše i pravednije raspodjele narudžbi povećati prihodi Ustanove. 
	Silvija Modrić smatra da bi u Ljekarni Varaždinske Toplice trebalo biti zaposleno barem 3 magistara farmacija zbog povećanog prometa ljekarne i zbog blizine ostalih zdravstvenih institucija.
	Ravnatelj odgovara kako je iz razloga jednostavnosti dobivanja suglasnosti od Ministarstva zdravstva RH bilo potrebno podnijeti zahtjev sa postojećim radnim mjestima, dok će se, ukoliko potrebe pokažu, dodati radna mjesta magistara farmacije. Do tada će se radnici rotirati kako bi se odvijao nesmetan rad u predmetnoj ljekarni.
	Slavica Čelar navodi kako joj je žao što u Kolodvorskoj 18 (Centrala i Zajedničke službe) nemaju zaposlenu čistačicu/spremačicu te se ovim putem ponovo zalaže za zaposlenje čistačice/spremačice.
	Ravnatelj navodi kako je putem javne nabave odabran servis za čišćenje, što profesionalna tvrtka radi brže i jednostavnije, u cilju osiguranja adekvatnih zamjena. 
	Slavica Čelar navodi kako je dosadašnji Pravilnik o unutarnjem ustrojstvu i sistematizaciji radnih mjesta na snazi kad smo imali 9 ili 10 ljekarničkih jedinica i da bi trebalo voditi brigu oko Zajedničkih službi, konkretno, smatra da bi trebalo zaposliti još referenata jer je obim poslova puno veći sada kada imamo 18 ljekarničkih jedinica. 
	Vlasta Tuđa navodi kako su 2 referentice pred mirovinom i da ima sve više posla i da o tom pitanju treba razmišljati.
	Ravnatelj navodi kako je svjestan da se posao povećava i da za sada funkcioniramo i da je najlakše zaposliti administrativno osoblje u slučaju odlaska dosadašnjih referentica u mirovinu ili u slučaju povećanog obima posla.
	Predsjednica zatvara raspravu te daje točku dnevnog reda na glasanje.
	Izmjene i dopune Pravilnika o unutarnjem ustrojstvu i sistematizaciji radnih mjesta su usvojene jednoglasno te se nalaze u privitku ovog zapisnika.

TOČKA 5. DNEVNOG REDA

Donošenje Odluke o prihvaćanju Financijskog izvješća o poslovanju Ljekarne Varaždinske županije za razdoblje 01. siječnja 2024. godine do 31. listopada 2024. godine,
Referent: Vlasta Tuđa, voditeljice računovodstva, 

	Financijsko izvješće Ljekarne Varaždinske županije za razdoblje 01.01.2024. — 31.10.2024. godine sastavljeno je prema odredbama Zakona o računovodstvu i primjenom Hrvatskih standarda financijskog izvještavanja.
Iz dostavljenih podataka vidljivo je da su ostvareni:
· Ukupni prihodi 			14.307.564,70 €
· Ukupni rashodi 			13.699.335,19 €
· Višak prihoda nad rashodima 	608.229,81 €.
U usporedbi s istim razdobljem prošle godine, ostvaren je rast ukupnih prihoda za 33,15 %, te rast ukupnih rashoda za 30,35 %. Ako promatramo strukturu prihoda vidljiv je rast prihoda u dijelu poslovanja s Hrvatskim zavodom za zdravstveno osiguranje za 33,97 % odnosno za 46,82 % s naslova dopunskog zdravstvenog osiguranja, a isto tako i na svim ostalim vrstama iskazanih prihoda. Veći prihodi rezultat su i većeg broja ljekarničkih jedinica kojih je sveukupno 16 dok ih je u istom razdoblju prošle godine bilo 14.
Rashodi su također veći, međutim trend njihova rasta sporiji je u odnosu na rast prihoda. U cilju
racionalizacije troškova i dalje provodimo nužne izmjene i nabave koje su potrebne zbog zakonskih propisa i zahtjeva struke.
	Predsjednica otvara raspravu.
	Predsjednica poziva članove na glasovanje.
	Predsjednica konstatira da je Odluka usvojena jednoglasno.


TOČKA 6. DNEVNOG REDA

Donošenje Odluke o prihvaćanju Programa rada i razvoja Ljekarne Varaždinske županije za 2025. godinu,
Referent: Mirko Magić, ravnatelj;

	Nakon opširnog izlaganja ravnatelja Magića (Program rada i razvoja Ljekarne Varaždinske županije za 2025. godinu je priloženo dokumentaciji sjednice), predsjednica otvara raspravu.
	Predsjednica zaključuje raspravu te daje točku 6. dnevnog reda. 
	Upravno vijeće jednoglasno donosi Odluku.

TOČKA 7. DNEVNOG REDA

Donošenje Zaključka o najvećem ukupnom iznosu donacija u 2025. godini,
Referent: Mirko Magić, ravnatelj,
	
	Ravnatelj Magić, sukladno priloženoj odluci, predlaže Upravnom vijeću da se u cilju razvitka, poboljšanja i promicanja zdravog načina života zdravstvenih institucija i udruga, odobri iznos u visini od 20.000,00 €. 
	Predsjednica otvara raspravu.
	Predsjednica poziva članove na glasovanje.
	Predsjednica konstatira da je Zaključak usvojen jednoglasno.
	
TOČKA 8. DNEVNOG REDA
	
Donošenje Odluke o donaciji Domu zdravlja Varaždinske županije,
Referent: Mirko Magić, ravnatelj;

Ravnatelj Magić navodi kako se Dom zdravlja Varaždinske županije obratio Ljekarni radi financiranja radova u Domovima zdravlja Trnovec (fasada) i Ivanec (ograda), pri čemu navodi kako je komplicirano provoditi zajednički postupak javne nabave. Predlaže da se predloženi iznos donira, a sve kako bi Ljekarne Trnovec i Ivanec obavljale ljekarničku djelatnost nesmetano i kako bi se poboljšali uvjeti u kojima se ta djelatnost obavlja. 
Krešimir Grđan postavlja pitanje voditeljici računovodstva koju godinu (2024. ili 2025.) će teretiti ta donacija, na što Vlasta Tuđa odgovara da 2024. godinu. 
Ravnatelj navodi kako je u slučaju donošenja ove odluke spremno potpisivanje Ugovora o donaciji, i to s datumom 31.12.2024. godine.
Predsjednica otvara raspravu.
	Predsjednica poziva članove na glasovanje.
	Predsjednica konstatira da je Odluka usvojena jednoglasno.

TOČKA 9. DNEVNOG REDA
	
RAZNO

	Silvija Modrić pita ima li kakvih novosti oko broja pripravnika(stažista) farmaceutskih tehničara za 2025. godinu. 
	Ravnatelj navodi kako je Ministarstvo zdravstva RH u 2024. osiguralo Ljekarni samo 1 stažista dok se za 2025. prijavljujemo početkom 2. kvartala 2025. Govori kako je Ministarstvo zdravstva RH sufinanciranje stažista usmjerilo na zdravstveni turizam i medicinsko sestrinstvo. 
	Nakon kratke rasprave oko pojmova natječaja Ljekarne Varaždinske županije i natječaja na temelju sufinanciranja Ministarstva zdravstva RH u suradnji sa Hrvatskim zavodom za zapošljavanje, ravnatelj navodi da će na sljedećoj sjednici Upravnog vijeća dati podatak koliko je farmaceutskih tehničara na burzi. 
	Zamjenica ravnatelja navodi kako je na zadnjem natječaju za farmaceutskog tehničara uvjete zadovoljila samo jedna osoba. 
	

	Zapisničar:
Matija Hlad
	Predsjednica Upravnog vijeća
Ljekarne Varaždinske županije
Maja Hrešć

